Държавен вестник, бр. 2, 2021 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  2
Р7.2 Създадени центрове за учене през 
целия живот към поне 50 % от ВУ;
Р7.3 Създадена система във всяко ВУ за 
регулярно актуализиране на учебното съдържа­
ние в съответствие с най-новите постижения 
на науката и технологиите;
Р7.4 Нормативно регламентирана възмож­
ност за развитие на докторски и постдокто­
рантски програми със смесено финансиране 
от държавата и бизнеса;
Р7.5 Включени обучителни курсове по ино­
вации, защита на интелектуална собственост 
и предприемачество в 80 % от академичните 
учебни планове;
Р7.6 Създадени и функциониращи поне 100 
фирми към ВУ, които комерсиализират научни 
идеи и иновации в практиката.
По Цел 8. Повишаване на ролята на ВУ 
като активен фактор за регионално развитие.
Р8.1 Създадена национална карта на вис­
шето образование в Република България 
(НКВОРБ) и на система за нейното използ­
ване, периодичен преглед и актуализиране;
Р8.2 Създадени и изпълнявани съвместни 
стратегически програми между ВУ и реги­
оналните власти за обучение, учене през 
целия живот, приложни научни изследвания 
и иновации в полза на региона за всеки от 
основните региони на планиране.
По Цел 9. Подобряване на управлението на 
ВУ и на системата за оценяване и акредитация.
Р9.1 Приети и изпълнявани програми за 
стратегическото развитие на всяко ВУ;
Р9.2 Ясно регламентирани правомощия на 
съветите на настоятелите на ВУ в ЗВО;
Р9.3 Сключени договори между министъра 
на образованието и науката и ректорите на 
всички държавни ВУ;
Р9.4 Размер на държавната субсидия за ви­
сшите училища, обвързан с изпълнението на 
договора между министъра на образованието 
и науката и ректора;
Р9.5 Назначени служители за предварите­
лен финансов контрол по ЗФУКПС във ВУ 
от министъра на образованието и науката;
Р9.6 Въведени унифицирани информаци­
онни системи във всички ВУ;
Р9.7 Във всяко ВУ са въведени вътрешни 
системи за управление на качеството, които са 
основани на описание и анализ на ключовите 
процеси и дейности на висшето училище и 
тяхната взаимосвързаност; включват система 
за вътрешни одити по качеството; обвързани 
са с вътрешните правила за работната заплата 
въз основа на количеството и качеството на 
преподаването и на научно-изследователската 
работа на членовете на академичния състав; 
с повишени изисквания при атестация на 
преподавателите; и включващи ефективен 
механизъм за отчитане на мнението на сту­
дентите;
Р9.8 Увеличен брой включени чуждестранни 
експерти при акредитацията;
Р9.9 Въведена стандартизирана методика, 
която отчита максимално обективно качест­
вото на образованието в различните ВУ и ги 
диференцира успешно;
Р9.10 Докладите-самооценка на ВУ за­
местени с подаване на конкретни данни по 
обективно измеримите критерии в информа­
ционната система на НАОА;
Р9.11 Създадена обща за всички ВУ, НАОА 
и НАЦИД информационна система, която 
редовно захранва с данни необходимите за 
акредитацията критерии.
По Цел 10. Подобряване на структурата и 
ефикасността на висшето образование.
Р10.1 Развита система за споделено използ­
ване на материална база и преподаватели от 
ВУ, която осигурява по-високо качество и 
ефикасност на обучението;
Р10.2 Законово регламентирана и развита 
система за предоставяне на обучение по ин­
тердисциплинарни учебни планове и хибрид­
ни специалности, осъществявани от две или 
повече висши училища;
Р10.3 Създадена и оптимизирана, добре 
функционираща система от изследователски 
и образователни ВУ и самостоятелни колежи 
с ясно очертана специфика;
Р10.4 Всички изследователски ВУ и колежи 
са включени в регионални и/или тематични 
клъстери с фирми за съвместно развитие на 
иновации;
Р10.5 Въведена законодателно възможност 
за редовно обучение в ОКС „бакалавър“ с 
продължителност от 3 академични години, със 
съответно съкращаване на срока за задочно 
и дистанционно обучение;
Р10.6 Осигурено държавно субсидиране на 
обучението в ОКС „магистър“ с продължител­
ност от 2 години, ако надгражда 3-годишно 
обучение в ОКС „бакалавър“.
8. ОРГАНИЗАЦИЯ, КОНТРОЛ И ИН­
СТРУМЕНТИ ЗА ИЗПЪЛНЕНИЕ НА СТРА­
ТЕГИЯТА
8.1. Организация на изпълнението на 
стратегията
Отговорен държавен орган за изпълнение 
на настоящата Стратегия е Министерският 
съвет, който има следните функции в тази 
връзка:
· Приема многогодишен оперативен план 
за изпълнение на Стратегията;
· Координира изпълнението на оперативния 
план от държавните органи;
· Периодично, но не по-рядко от всяка 
2-ра година, приема отчет за изпълнението 
на оперативния план и актуализиран план за 
следващия период;
· При необходимост прави предложения 
пред Народното събрание за актуализация 
на Стратегията;